L 222/160
LT
Europos Sąjungos oficialusis leidinys
2023 9 8
4.4.2.15.
Pagalba įlipti į traukinį ir iš jo išlipti Veiklos taisyklėmis užtikrinama, kad darbuotojai žinotų, jog neįgaliesiems ir riboto judumo asmenims gali prireikti pagalbos įlipant į traukinį ir išlipant iš jo, ir prireikus teiktų tokią pagalbą.
Pagalbos teikimo neįgaliesiems ir riboto judumo asmenims sąlygos nustatytos Reglamente (ES) 2021/782.
4.4.2.16.
Priemonių, kuriomis padedama įlipti neįgaliųjų vežimėliuose sėdintiems keleiviams, naudojimo zona Geležinkelio įmonė ir infrastruktūros valdytojas arba stoties valdytojas kartu nustato perone vietą, kurioje numatoma naudoti priemonę, ir įrodo jos tinkamumą.
Ta vieta turi būti suderinama su esamais peronais, prie kurių, kaip numatoma, stos traukinys.
Kad šis reikalavimas būtų įvykdomas, kai kuriais atvejais reikia pakoreguoti traukinio sustojimo vietą.
Veiklos taisyklėse atsižvelgiama į traukinių sudėties skirtumus (žr. 4.2.1.12 punktą), kad traukinių sustojimo vieta būtų nustatoma atsižvelgiant į pagalbinių įlipimo priemonių naudojimo zonas.
4.4.2.17.
Avarinis kilnojamųjų laiptelių parengimas naudoti Veiklos taisyklėse numatoma, kad nutrūkus elektros tiekimui būtų galima tiltelį parengti naudoti arba grąžinti į laikymo padėtį avariniu būdu.
4.4.2.18.
Šią TSS atitinkančių ir jos neatitinkančių riedmenų derinių naudojimas Sudarant traukinį iš šią TSS atitinkančių ir jos neatitinkančių riedmenų, užtikrinama, kad traukinyje būtų mažiausiai dvi neįgaliųjų vežimėliams skirtos vietos, atitinkančios šią TSS.
Jeigu traukinyje įrengti tualetai, užtikrinama, kad neįgaliųjų vežimėliais besinaudojantiems keleiviams būtų prieinamas universalus tualetas.
Imamasi priemonių, kad vaizdinė ir garsinė informacija apie maršrutą būtų teikiama kiekviename tokio junginio riedmenyje.
Leidžiama, kad tokiuose junginiuose nuolat atnaujinamos informacijos sistemos ir pagalbos iškvietimo įrenginiai, įrengti neįgaliųjų vežimėliams skirtose vietose, universaliuose tualetuose ir neįgaliųjų vežimėliams pritaikytose miegamosiose vietose, užtikrintų ne visas funkcijas.
4.4.2.19.
Traukinio sudarymas iš šią TSS atitinkančių atskirų riedmenų Jeigu traukinys sudaromas iš riedmenų, kurių kiekvienas buvo atskirai įvertintas pagal 6.2.7 punktą, reikia imtis priemonių, kad visas traukinys atitiktų šios TSS 4.2 punktą.
4.4.2.20.
Paslaugų teikimas traukiniuose Kai paslauga teikiama keleiviams konkrečioje traukinio zonoje, į kurią negali patekti neįgaliųjų vežimėliais besinaudojantys asmenys, turi būti įdiegtos praktinės priemonės, užtikrinančios, kad: a) būtų teikiama nemokama pagalba, kad neįgaliųjų vežimėliais besinaudojantys asmenys galėtų pasinaudoti paslauga, arba b) paslauga į neįgaliųjų vežimėliams skirtas erdves būtų pristatoma nemokamai, išskyrus atvejus, kai dėl paslaugos pobūdžio jos neįmanoma teikti nuotoliniu būdu.“; 39) 4.4.3 punktas pakeičiamas taip: „4.4.3.
Pagalbinių įlipimo priemonių ir pagalbos teikimas Infrastruktūros valdytojas arba stoties valdytojas ir geležinkelio įmonė sudaro susitarimą dėl pagalbinių įlipimo priemonių teikimo bei tvarkymo ir dėl pagalbos teikimo bei alternatyvių transporto paslaugų pagal Reglamentą (ES) 2021/782, kad būtų nustatyta, kuri šalis atsakinga už pagalbinių įlipimo priemonių naudojimą ir alternatyvias transporto paslaugas.
Infrastruktūros valdytojas (arba stoties valdytojas (-ai) ir geležinkelio įmonė užtikrina, kad sutartas atsakomybės pasidalijimas būtų visiems geriausias sprendimas.
Tokiuose susitarimuose atsižvelgiama į 5.3.1.2, 5.3.1.3, 5.3.2.9 ir 5.3.2.10 punktuose nurodytų pagalbinių įlipimo priemonių naudojimo zoną.